cyanic-selkie/wikianc huggingface dataset:
Navnedag
Norge
Danske navnedager ble tidligere brukt også i Norge og var oppført i almanakken fram til 1911. Disse navnedagene var hentet fra katolske helgenkalendere fra middelalderen. Selv om det religiøse grunnlaget for helgendagene falt bort med reformasjonen i 1536, ble de bevart i folketradisjonen. Navnene ble trykt i den dansk-norske almanakken som kom ut fra midten av 1600-tallet. Da Norge fikk sin egen almanakk i 1814, ble de samme navnene tatt med. I 1912 valgte man å ta ut de aller fleste av disse, da både navnene og tradisjonene rundt dem hadde dødd ut. Kun de viktigste katolske merkedagene ble beholdt, som olsok, larsok og barsok.
Navnedager hadde liten betydning i Norge gjennom 1900-tallet, mens feiringen av folks navnedager fikk stor utbredelse i Sverige. Dette vakte en viss oppmerksomhet i norske medier på 1980-tallet, og 1. januar 1988 lanserte Almanakkforlaget en ny kalender som etter svensk forbilde inneholdt navnedager. Listen var laget med hjelp fra Universitetet i Oslo, men hadde ingen offisiell status.
For hver dato i året, bortsett fra 1. januar, 29. februar og 25. desember, ble to navn valgt ut, basert på statistikk over navn for perioden 1900–1982. Listen inneholdt totalt 769 navn, 386 kvinnenavn og 383 mannsnavn. Rundt 125 av navnene fra den gamle navnedagskalenderen ble gjeninnført på samme dato som tidligere. Noen få navn ble lagt på datoer knyttet til historiske personer med navnet. Eksempler på dette er Snorre, som fikk navnedag 23. september etter dødsdatoen til Snorre Sturlason, og Håkon og Maud, som begge fikk navnedag 22. juni etter kroningsdagen til kong Haakon VII og dronning Maud i 1906. Rundt 100 navn ble plassert i henhold til den svenske navnedagskalenderen, og de resterende 110 navnene ble fordelt der det passet språklig.
Den nye navnedagslisten fulgte det svenske forbildet ved å bryte med den gamle tradisjonen som hentet navnedagene fra den katolske helgenkalenderen. Tradisjonsbruddet kom klarest til uttrykk ved at noen av de mange variantene av særlig populære helgennavn ble lagt til tilfeldig valgte dager. Dette illustreres av de mange navnene som er avledet av helgennavnet Johannes. Tradisjonelle helgendager knyttet til disse navnene er 24. juni (Døperen Johannes), 27. desember (Evangelisten Johannes) og 30. mai (Jeanne d’Arc). I den norske navnedagslisten er navnene Johannes, Jon og Hans lagt til helgendagen St. Hans eller Jonsok. Festdagen for Evangelisten er i Norge navnedag for Narve og Natalie. Jeanette, diminutiv av helgennavnet Jeanne, har fått en annen navnedag, 21. april, mens helgenens festdag 30. mai er norsk navnedag for Gard og Geir. Andre avledninger av Johannes har fått andre kalenderdager: Jonny 26. juni, Johanne, Janne og Jane 21. juli, Johan, Jone og Jo 29. august, og Jan og Jens 24. september. Margareta av Antiokia har katolsk festdag 20. juli, som ble norsk navnedag for Margareta og Marit, mens Margrete har navnedag 25. oktober.
Utover at enkelte aviser trykker dagens navn, muligens sammen med et intervju med en navneinnehaver, er markering av navnedager fremdeles lite utbredt i Norge. Navnedag feires i den norske filmen Bare Bea (2004), muligens som følge av at filmens manusforfatter er svensk.
Fylkesvei 851
Veien tar av fra E6 ved Brandhaug og går vestover til Sjøvegan der den møter Fv84.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ole-Petter Arneberg
Ole-Petter Arneberg (født 13. desember 1987) er en norsk forfatter.
Bakgrunn
Arneberg vokste opp på Rjukan.
Forfatterskap
Debutboka MEPÅNO kom ut på Flamme Forlag høsten 2008. Han har senere utgitt flere bøker. I 2023 ga han ut sin tredje bok, romanen Hyttebok.
Annet
Arneberg er medredaktør i den litterære fanzinen kollege og spiller i bandet feilkontroll.
Politikk i Rana
Politikk i Rana er en serie artikler som omfatter politikk i Rana kommune, og i de tidligere kommunene Mo i Rana, Nord-Rana og Sør-Rana.
Rana kommunestyre har siden kommunereformen i 1964 vært lokalisert i Rana rådhus, i Mo i Rana sentrum.
Kommunesammenslåingen i 1964 var en sammensmelting av tre regioner med tre ulike dominerende næringsveier.
I Mo bykommune var handelsbedrifter representert, primært gjennom Lars Aagaard Meyer, som fikk tillatelse til å drive handel av Kong Oscar II den 2. mai 1860. Sør-Rana var preget av primærnæringene landbruk og fiske. Nord-Rana ble tidlig industrialisert.
Den første industrialiseringen skjedde i regi av Bossmo Gruber og Dunderland Iron Ore Company (D.I.O.C.). Driften av D.I.O.C. var preget av flere avbrudd. Forholdet mellom arbeidsgiverne og arbeiderne var tidvis anstrengt og konfliktfylt. Oppsigelser, arbeidsledighet og nød blant arbeiderne, førte til en sterk fagorganisering og tidvis også streik.
Dette ga politiske utslag, og den første ordføreren i Nord-Rana representerte Norges Kommunistiske Parti. Det norske Arbeiderparti overtok senere rollen som Nord-Ranas ledende politiske parti. Ved tre kommunevalg i perioden 1945–1964 var likevel  Norges Kommunistiske Parti det nest største partiet i Nord-Rana kommunestyre.
Oskar Olsen
Under hurtigløpskonkurransene i Vinter-OL 1924 i Chamonix, Frankrike tok Olsen sølv på 500 meter og en 6.-plass på 1,500 meter. Han har to bronsemedaljer fra EM (1924 og 1925); beste plassering i et VM var en 7.-plass i Allround-VM 1923.
Olsen var redaktør av bladet Sportsmanden, og president i Norges Skøyteforbund i 1931 (avsatt) og fra 1949 til 1952.
Helgerud skole
Helgerud skole er en barneskole for klassetrinnene 1.-7. klasse. Skolen ligger i Heradsbygda, i Ringerike kommune. Klassetrinnene 4.-6. klasse soknet tidligere til Veien skole. Ungdomsskoletrinnet sokner til Veienmarka ungdomsskole. Skolekretsen sokner til Hønefoss for det videregående skoletrinnet. Rektor er Benedicte Murstad Sollien.
Skolen ligger der gården Helgerud tidligere lå. Den hadde gårdsnummer 57 i Ringerike.
Ruth Stephansen-Smith
Ruth Stephansen-Smith (født 23. mars 1898, død 15. januar 1995) var en norsk operasanger (sopran).
Etter debuten i Universitetets Aula (1924) studerte hun videre hos Raimund von zur-Mühlen i London (1925), den norske Borghild Langaard (1926) og Mimi Hviid (1926).
Hun var engasjert ved Stora Teatern i Göteborg (1932), gjestet Det Kongelige Teater i København, utover å ha roller ved Nationaltheatret, Søilen Teater og Centralteatret.
Et tannlege-uhell (1938) ga henne en lammelse som stoppet hennes operale karriere.
Mexicos delstater
Mexico er inndelt i 31 delstater (estados) og ett føderalt distrikt (Distrito Federal). Denne inndelinga er bestemt av grunnloven av 1917, som definerer landet som en føderasjon som styres som en republikk. De 31 delstatene har status som frie og uavhengige, men hver sin kongress og grunnlov. Det føderale distriktet, hvori de sentrale delene av landets hovedstad, Mexico by, ligger, har bare begrensa autonomi med en lokal kongress og regjering.
Historie
Mexicos forente stater ble opprettet som en uavhengig union etter konstitusjonen den 4. oktober 1824.
Kommuner i Bahrain
Frem til 3. juli 2003 var Bahrain delt inn i tolv kommuner. De ble styrt fra hovedstaden Manama. Kommunene ble avviklet og erstattet med fem distrikter (governorates) med større lokalstyre. Dette ble gjort i et ledd for å styrke landets demokrati.
Kartet viser ikke Madinat Hamad, som ble delt opp fra Ar Rifa' wa al Mintaqah al Janubiyah i 1991.
Sør-Rhodesia
Sør-Rhodesia (engelsk Southern Rhodesia) var en britisk koloni som lå nord for Limpopoelva og Unionen Sør-Afrika. Området ble i 1980 til den selvstendige staten Zimbabwe.
Historie
Området ble opprinnelig referert til som «South Zambezia», og i 1895 begynte man å bruke navnet «Rhodesia». Landet ble oppkalt etter Cecil Rhodes, som var en av de viktigste personene i britenes ekspansjon inn i det sydlige Afrika. Han oppnådde blant annet mineralrettigheter i 1888 i avtalene Rudd Concession og Moffat Treaty undertegnet av kong Lobengula over Ndebele.
«Southern» ble brukt fra 1901 til 1964; da Rhodesia ble landets navn frem til overgangsnavnet Zimbabwe-Rhodesia ble introdusert i 1979.
Wallander – Kuréren
Wallander – Kuréren, svensk thriller fra av Leif Magnusson med Krister Henriksson.
Handling
En MC-fører blir funnet myrdet og politiet finner spor som leder til distriktets MC-klubb. Klubben benytter dumdristige roadracingførere som MC-kurer for å smugle narkotika over Øresundsbroen. Når alt peker mot at offeret var en av disse kurerene forstår Wallander at det finnes krefter utenfor MC-klubben som har planer om å ta over narkotikamarkedet i regionen. Det er først når Wallanders kollega, Isabell blir brutalt overfalt i sitt hjem som han forstår hvor langt de er villig å gå for å oppnå sine mål.
Om filmen
Filmen er den tredje filmen i den andre omgangen av Wallander-filmene med Krister Henriksson i rollen som Kurt Wallander.
Klimasjokket i 535–536
Klimasjokket i 535–536 er en av de alvorligste episodene med langvarig nedkjøling av den nordlige halvkule de siste 2000 årene. Årsaken til sjokket var antagelig et stort vulkanutbrudd i tropene som la ut et omfattende støvdekke i atmosfærens. Virkningen var omfattende, med betydelig kaldere vær, sviktende avlinger og verdensomspennende sult i befolkningen. Et nytt vulkanutbrudd i år 540 fornyet støvdekket, og forlenget kuldeperioden.
Sommeren 536 var en av de kaldeste på 1500 år. Gjennomsnittstemperaturen gikk ned med 2,5 ℃ i Europa og utløste en verdensomspennende katastrofe som tok livet av en tredjedel av befolkningen i det byzantinske rike og førte til den peruanske Moche-kulturens undergang. Det er antatt at så mye som halve befolkningen i datidens Norge døde ut.
Samtidige vitnesbyrd
Dokumenter fra Irland beskriver «brødmangel» i flere år etter 536, og det rapporteres fra Kina om snø midt på sommeren. Fra den yngre Edda kjennes beretningen om fimbulvinteren som strekker seg over tre år før verdens undergang, ragnarok.
Det kraftige, midlertidige klimaskiftet kan spores ved årringdatering. Dendrokronologer regner 535, 536 og 541 blant de fire kaldeste årene de siste 2.000 år. Mike Baillie ved universitetet i Belfast fant unormalt liten vekst i irsk eik i 536, og et annet brått fall i veksten i 542, etter en delvis bedring. Liknende mønstre er funnet i årringer fra Sverige og Finland, i Sierra Nevada i California i USA, og i årringene fra chilenske trær.
Selv den fruktbare Jæren gjennomgikk noe som fremstår som en kollaps. Klimaforsker Fredrik Charpentier Ljungqvist ved Stockholms universitet kaller årene 536-660 «senantikkens lille istid». Hendelsene i 536/37 ble en stund utpekt som forklaring på det påfallende store antallet nedleggelser av gullskatter nettopp i denne perioden. I første halvdel av 500-tallet ofret de nordiske jernalderfolkene helt ekstraordinært store mengder ornamenterte gullsmykker – brakteater – som var forbundet med stor prestisje og rikdom. I disputasen Brakteatstudier forklarer museumsinspektør, mag.art. Morten Axboe, offergavene som jernaldermenneskenes forsøk på å formilde gudene etter et katastrofalt uår i 536 e.Kr, da solstrålene knapt rakk ned til Jorden.
Mulige årsaker
Årsak til formørkelsen kan ha vært det voldsomme utbruddet i Ilopango-vulkanen i El Salvador i år 536, ett av de voldsomste vulkanutbruddene de siste 7.000 år. Selve utbruddet kostet mellom 40.000 og 80.000 maya-indianere livet, og minst 100.000 ble sendt på flukt etter at omlandet ble dekket av aske og nedfall, noe som kan forklare den voldsomme veksten i maya-folkets byer lenger sør omtrent på denne tiden.
Askeskyen drev fra Mellomamerika over Europa, Tyrkia, Mongolia, Kina og til Afrika. Den kan spores i grønlandske iskjerneprøver, og årringer dokumenterer klimaendringer med uår, kulde og hungersnød. I deler av Kina døde opp til 70-80 % av befolkningen av sult. I Danmark finner arkeologene en nedgang i antall landsbyer fra 500-tallet, og det er få gravfunn. Mye av gullet som blir oppdaget i dansk jord av detektorfolk og arkeologer, stammer nettopp fra midten av 500-tallet. Et liknende, mindre markant klimaavvik (kjent som «vulkansk vinter») ble observert i 1816, etter hvert kjent som «året uten sommer», som har vært koblet til vulkanen Tambora i Sumbawa i Indonesia.
Det er også sporet et voldsomt vulkanutbrudd på Island som spredde aske over den nordlige halvkule tidlig i 536. To massive utbrudd fulgte i 540 og 547. Da den justinianske byllepesten kom i 541, sendte den Europa inn i en stagnasjonsperiode som varte frem til 640, da iskjerneprøvene avslører at sølvgruvene ble gjenåpnet.
I en bok fra 1999 foreslo David Keys, med støtte fra den amerikanske vulkanologen Ken Wohletz, at den indonesiske vulkanen Krakatau kunne ha eksplodert på den tiden, og forårsaket forandringene.
Dallas Abbott fra Columbia-universitetets Lamont-Doherty Earth Observatory i New York påviste i 2009 at iskjerneprøver fra Grønland inneholdt ørsmå kuler som kan forklares som det støvet som en serie med komet-nedslag ville ha sendt opp i luften i 536.
Historiske konsekvenser
David Keys spekulerte i om klimaforandringerne kanskje også forårsaket byllepesten i 541, mongolske stammers migrasjon mot vest, Sasaniderikets undergang, islams utbredelse og avslutningen på flere sivilisasjoner i Mellom-Amerika og Sør-Amerika. Disse spekulasjonene er det ikke bred enighet om.
Elektrisk leder
En elektrisk leder kaller vi et materiale som leder elektrisk strøm godt.
De beste ledere er metaller, som kvikksølv, sølv, kobber og aluminium. Gode ledere er også elektrolytter som batterisyre og havvann, samt karbon. Ved sterk nedkjøling kan superledning oppstå i noen stoffer. Da er resistansen lik null. Se motstand.
Materialer som leder elektrisk strøm dårlig blir kalt isolatorer. Eksempler på isolatorer er stein, glass, plast, gummi og porselen.
Halvledere er stoffer med spesielle egenskaper som blir brukt i elektronikk.
Mauro Checcoli
Mauro Checcoli (født 1. mars 1943 i Bologna) var en italiensk rytter som deltok i de olympiske leker 1964 i Tokyo.
Fylkesvei 3532
Fylkesvei 3532 går mellom Jovatnet i Froland og Longum i Arendal kommune. Bare 45 m av veien går i Froland.
Frem til 2019 hadde veien betegnelsen fylkesvei 141 (Aust-Agder).
Zeravsjan
Zeravsjan er en elv i Sentral-Asia som renner gjennom Tadsjikistan og Usbekistan. Navnet betyr sprederen av gull på tadsjikisk, og henviser til sanden som inneholder gull langs de øvre delene av elven. Et tidligere gresk navn på elven er Polytimetus.
Zeravsjan har sitt utspring i Zeravsjan-breen ca 2800 meter over havet i Tadsjikistan nær grensen mot Kirgisistan. Isbreen har trukket seg tilbake ca 3 km i løpet av de siste 80 årene, og videre nedsmelting kan få konsekvenser for vannføringen i elven. Elven renner til å begynne med vestover under navnet Matsja mellom Turkestan og Zeravsjan-fjellene. Viktige sideelver er Fandaria, Kshtut og Magian. Den renner i en smal kløft i ca 300 km før den kommer ut på slettelandet og passerer byen Panjakent før den renner inn i Usbekistan. Heretter får elven ikke tilsig fra noen sideelver.
I Usbekistan dreier elven svakt mot nordvest mot Samarkand. Nær Samarkand deler elven seg i to: Akdaria (nordlige elveløp) og Karadaria (sørlige elveløp). Mellom de to elveløpene ligger Miankale-øya. Ved Khatyrchi renner elven videre igjen i et elveløp. Elven renner videre vestover mot Navoi og til slutt mot sydvest forbi byene Bukhara og Karakul før den blir borte i ørkenen under navnet Karakul-daria.
Tidligere var elven en stor sideelv til Amu Darja, men nå blir nesten alt vannet benyttet og da i hovedsak til vanning. Zeravsjan–dalen er tett befolket, spesielt i Usbekistan hvor det er større byer som Samarkand, Kattakurgan, Navoi, Bukhara og Kargon.
Elven har sin største vannføring i juli (250–690 m³/s) og minst i mars (28–60 m³/s). Gjennomsnittlig årlig middelvannføring nedenfor munningen av Magian er 162 m³/s.
Opplysninger om elvens totale lengde varierer fra 640 km til 877 km.
Rustfiskeugle
Rustfiskeugle (Ketupa flavipes) er en art i uglefamilien.
Eksterne lenker
Rustfiskeugle på owlpages.com
Paddeteger
Paddeteger (Gelastocoridae) er en gruppe av insekter som tilhører tegene, en gruppe av nebbmunner. Gruppen omfatter ca. 100 kjente arter fordelt på tre slekter, men ingen i Europa.
Utseende
Middelsstore (6–15 mm), kraftige, brunlige teger. Kroppen virker litt klumpete og pukkelrygget, og oversiden er ganske knudrete, så de kan minne om små padder, også i måten de beveger seg på. De er gjerne utmerket kamuflert der de kryper omkring. Fasettøynene er ganske store, nyreformede og utstående. Punktøyne (ocelli) finnes vanligvis, og antennene er fire-leddete, ganske korte og ikke synlige ovenfra. Pronotum er stort, mye bredere enn langt og bredere enn hodet, scutellum er nokså stort og trekantet. På frambeina er lårene og leggene omdannet til gripeorganer som de bruker for å fange byttedyr. Mellom- og bakbeina er slanke. Framføttene hos Gelastocorinae består av bare ett ledd, bakføttene er tre-leddete. Forvingene er vanligvis tydelig delt opp i corium, clavus og membran, mens bakvinger og flygemuskler gjerne er sterkt reduserte. Hos noen er forvingene samamnevokst til et kontinuerlig skjold.
Systematisk inndeling / europeiske arter
Paddetegene er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, Aphelocheiridae, buksvømmere, vannrøvere, Potamocoridae, Pleidae, ryggsvømmere og Helotrephidae
Et latinsk familienavn ender med ...idae, og et navn på en overfamilie på ...oidea.
Tom Miller
Thomas Miller (født 30. juni 1890 i Motherwell, død 3. september 1958) var en skotsk fotballspiller.
Han forlot Liverpool til fordel for rivalen Manchester United for £2000, som den gang var det meste United hadde betalt for en spiller. Da hadde han spilt 146 kamper og scora 56 mål for Liverpool.
Han spilte en sesong i Manchester United og spilte 27 kamper og scora åtte mål. Deretter ble han solgt til Heart of Midlothian FC i Skottland. Han spilte senere også for Torquay United og Raith Rovers FC.
Han spilte tre landskamper for.
Ringo Starr and His Third All-Starr Band-Volume 1
Ringo Starr and His Third All-Starr Band-Volume 1 er et konsertalbum av Ringo Starr og hans superstjerne-band, spilt inn på Nippon Budokan, Tokyo, Japan. Albumet ble utgitt i begrenset opplag som reklame for videokjeden Blockbuster til kun $5.99. All-Starr Bandet inkluderte tilbakekomsten til keyboardist Billy Preston og Ringos sønn Zak Starkey.
Hans Christian Ægidius
Hans Christian Ægidius (født 24. mars 1933 i Odense, død 27. mars 2008 i København) var en dansk skuespiller, regissør og manusforfatter.
Biografi
Hans Chr. Ægidius tok artium ved Odense Katedralskole i 1954. Etter i noen år å ha studert dansk og fransk ved Københavns Universitet begynte han ved Den Danske Studenterscene og var med på å grunnlegge Collage-Truppen på 1960-tallet. Han spilte med i de samfunnssatiriske revyer Frihed det bedste guld og Gris på gaflen. Han studerte også i Frankrike og Italia (hos Dario Fo). Gjennombruddet fikk han i musikalen "Hvordan man får succes i forretning uden at røre en finger" på Det ny Scala. Han har iscenesatt klassiske skuespill, farser, komedier og musikaler på blant annet Odense Teater, Skolescenen, TV-Teatret, ABC Scenen, Amager Scenen og Det kongelige Teater. På Det kongelige Teater satte han opp Erotik og på Fiolteatret forestillinger som Idealister, Vi ses i Johannesburg og Skorpionen. På ABC Teatret var han regissør, skuespiller og oversetter med farser som Den kyske levemand og Den spanske flue. Gjennom årene har han laget revy over det meste av Danmark for eksempel: Gilleleje, Horsens, Dronningmølle og Skælskør – ofte med sin kone, skuespillerinnen Lene Maimu på scenen. I 2000 stod paret bak en liten revy på Lindenborg Kro. Han spilte stasjonsmesteren i Tyllefyllebølleby Station, men hans mest kjente arbeide er nok Jul i Gammelby, hvor han både fungerte som instruktør, medforfatter og skuespiller.
På film hadde Hans Chr. Ægidius biroller i Gangsternes lærling og Hærværk. I de siste leveårene tvang Parkinsons sykdom ham bort fra scenen. Han fortsatte allikevel med å skrive revytekster og oversette komedier og farser. Hans Chr. Ægidius ble i 2001 utnevnt til æresmedlem av Danske Populær Autorer.
132524 APL
132524 APL, tidligere kjent under sin foreløpige benevnelse 2002 JF56, er en liten asteroide med en radius på omkring 2.3 km. Romsonden New Horizons passerte asteroiden i en avstand på 101,867 km den 13. juni 2006 kl 04:05 UTC. Bildene fra New Horizons viste at APL er en S-type-asteroide.
Nes skole (Ringerike)
Nes skole er en fådelt barne- og ungdomsskole som ligger på Nes i Ådal, i Ringerike kommune. Ungdomsskoletrinnet soknet tidligere til Hallingby skole på Hallingby. Skolekretsen sokner til Hønefoss for det videregående skoletrinnet. Skolen hører inn under Nes i Ådal virksomhetsområde som inkluderer Nes barnehage.
Ole Tom Nord
Ole Tom Nord (født 27. november 1940 i Konsmo i Vest-Agder) er en norsk tidligere skihopper. Han representerte Øyslebø IL.
Nord er den eneste sørlending som har blitt norgesmester i spesielt hopp, noe han klarte i 1960. Samme år deltok han i OL i Squaw Valley, der han ble nummer 23. Han deltok i den tysk-østerrikske hoppuka i 1960/61 og 1963/64, med 8.-plass i Bischofshofen 6. januar 1964 som beste resultat.
Hanstholm fyr
Hanstholm fyr ble oppført i 1843 og var det første fyr på Jyllands vestkyst. Hanstholm fyretablissement består av ni bygninger og ble oppført av arkitekt Jørgen Hansen Koch og J.P. Jacobsen. Sistnevnte sto for selve fyrtårnet. Bygningene ble fredet i 1979.
Fyret ble forhøyet i 1889 og da ble det også utstyrt med elektrisk kullbuelampe. Den gang var det også verdens kraftigste fyr. I 1924 ble kullbuelampen erstattet med glødelampe.
Hanstholm fyr er bygget av entreprenøren G.N. Sibbern fra København, mannen som også bygget Thorvaldsens museum.
Hanstholm fyr som fastmerke
Hanstholm fyr er et fastmerke. Grensen mellom Skagerrak og Nordsjøen er en linje som trekkes mellom Hanstholm fyr og Lindesnes fyr.
Jameson
Jameson er en irsk blended whiskey som har vært produsert siden 1780. Destilleriet var opprinnelig i Dublin som ett av 6. Da John Jameson kjøpte det i 1880, var produksjonen om lag 30 000 gallons per år, noe som økte til over en million allerede før århundreskiftet. Destilleriet er i dag en del av drikkevareselskapet Pernod Ricard, men lager fortsatt whiskey etter samme retningslinjer som fra starten. Malting og gjæring foregår fortsatt i Dublin, mens destillasjonsverket er flyttet til Cork. Jamesons har fortsatt en policy på at alle ledd av produksjonen fra korn til flaske skal være innen firmaet.
Bygg blir dyrket i umiddelbar nærhet, og blir dels maltet og dels gjæret i grønn tilstand. Satsen blir brent tre ganger i typisk irske pure pot stills, noe som tilsammen gir en egen smak etter fatlagringen.
Jameson er den mest solgte whiskeyen med mer enn 22 millioner flasker i året.
Pressemelding
En pressemelding er en tekst som sendes til media for å spre informasjon med nyhetsverdi. Det sendes vanligvis med e-post eller telefaks til aviser, radio og TV. Pressemeldinger er ikke nyhetsartikler, og er ofte subjektive i retning av distributørens ønsker. Bruk av pressemeldinger er vanlig innen informasjon og samfunnskontakt.
Valget i Hamburg 2015
Valget i Hamburg 2015 som ble avholdt 15. februar 2015 var valget til delstatsparlamentet Hamburgische Bürgerschaft. Ved valget hadde 1 299 411 personer stemmerett, hvorav ca. 683 000 kvinner.
Pressemelding
Distribusjon av pressemeldinger på e-post gjøres ofte via spesialiserte distribusjonskanaler.
Valget i Hamburg 2015
SPD som ledet den sittende delstatsregjering, beholdt sin posisjon som Hamburgs største parti men må gå i koalisjon for å beholde regjeringsmakten. CDU fikk størst tilbakegang, FDP klarte sperregrensen med god margin, mens AfD for første gang trådte inn i et delstatsparlament vest i Tyskland.
Valgrett og valgdeltakelse
Stemmerettsalderen var 16 år. Valget gjaldt for en periode på fem år, mot tidligere fire år.
Delstaten Hamburg har 17 valgretser. Velgerne fikk én stemmeseddel for valgkretsene og én delstatsliste. Hver av velgerne kunne avgi fem stemmer på hver av listene.
Valgdeltakelsen sank ytterligere fra 57,3 % ved valget i 2011 til 56,6 %. Den yngste kandidat for delstatsparlamentet var 18 år og den eldste 85 år. De eldste stemmeberettigete var en kvinne på 110 år og en mann på 106 år; de to som var delstatens eldste velgere hadde forøvrig samme fødselsdag.
Utgangspunkt
Ved delstatsvalget i 2011 fikk SPD 62 medlemmer av parlamentet, CDU 28 medlemmer, Grüne 14 medlemmer, FDP 9 medlemmer og Die Linke 8 medlemmer.
Pressemelding
Eksterne lenker
Slik skriver du en pressemelding (Skriftlig.no)
Kristian Erslev
Erslev, som var professor i historie ved Københavns Universitet fra 1883 til 1916 og riksarkivar fra 1916 til 1924. Som middelalderhistoriker, utgiver av kildeskrifter og universitetslærer hadde han stor innvirkning hvordan kildekritikk ble utøvd og hans syn på historisk metode har hatt stor innflytelse på samtidige og senere historikere i hele Skandinavia.
Egentlig ble han døpt Christian, men den formen sees ikke brukt offentlig, men forekommer konsekvent i kirkebøkene også siden.
Utdannelse
Kristian Erslev ble født i København som sønn av forlagsbokhandler Jacob Erslev og Jacobine Marie, født Castenschiold. Da han ble født, bodde familien i Gothersgade 28, men da han ble døpt 19. juni, skjedde det «paa Frederiksberg», som det står i kirkeboken fra Trinitatis kirke.
Akademisk karriere
Etter at magistergraden var ferdig i 1876 la han ut på en utenlandsreise som varte frem til august 1879. Reisen gikk til Tyskland, Italia, Hellas og Paris i Frankrike. Etter hjemkomsten ble han 8. november samme år dr.phil. med avhandlingen ''Konge og Lensmand i 16. Aarh. Studier over Statsomvæltningen 1536 og dens Følger for Kongemagt og Adelsvælde''. Disputasen bygde på studier av de danske lensmenn og forleningsvilkårene for de danske len i perioden 1513–1596.
1. januar 1881 ble Erslev stipendiat ved Gehejmearkivet, og 1. mars 1883 ble han professor i historie ved Københavns Universitet. Året før var Erslevs gamle læremester, professor Caspar Paludan-Müller, blitt avløst av Johannes Steenstrup. Erslevs virksomhet innenfor historisk metode de kommende år ble på mange måte preget av et oppgjør med Paludan-Müllers metode, mens Steenstrup i høyere grad videreførte hans arv.
Han ble urnebegravet på Frederiksberg Ældre Kirkegård.
Geografiske koordinater
Jordens koordinatsystem muliggjør at hver eneste posisjon på jorden kan bli spesifisert av tre koordinater av et sfærisk koordinatsystem ordnet i henhold til jordaksen. De tre koordinatene er bredde, lengde og geodetisk høyde.
Jorden er ikke en kule, men en uregelmessig endrende form som ligner en rotasjonsellipsoide (oblat sfæroide); utfordringen er å definere et koordinatsystem som presist kan fastslå et hvert topografisk kjennetegn som et utvetydig sett med tall. For tiden anses den ellipsoiden som defineres av WGS 84 å være den best egnete.
Gradnett
Gradnett er et tenkt rutenett lagt over jordkloden, bygd opp av breddesirkler parallell med ekvator, og lengdesirkler som er storsirkler vinkelrett på ekvator gjennom Jordens poler.
Gradnettet blir brukt til å posisjonsbestemme seg selv (orientering), fartøyet (navigasjon) eller stedet (landmåling). Posisjonen kan oppgis i grader, minutter og desimalsekunder, grader og desimalminutter eller desimalgrader i forhold til ekvator og nullmeridianen, mens UTM og beslektede systemer bruker meter.
Nasaret
Nasaret (arabisk: الناصرة – an-Nāṣirah; hebraisk: – Natzrat) ligger i Galilea (Ha'Galil) i det nordlige Israel, og er den største, rikeste og mest moderne arabiske by i landet. Den ligger opp langs en bergside, og derfor kan Bebudelseskirken i byen, Midtøstens største kirke, og dets tårn, minne om et fyrtårn og sees langt unna.
Nasaret hadde 76,551 innbyggere per 31. desember 2017. Rundt 70 prosent av innbyggerne er muslimer og gjør byen til den største muslimske byen i Israel.
Historie
Nasaret er en av de helligste byer for kristne, fordi erkeenglen Gabriel ifølge Lukasevangeliet i Bibelen skal ha vist seg for jomfru Maria der, og fordi Jesus, kristendommens grunnlegger, tilbrakte barndommen i byen. Arkeologiske utgravninger i 2009 beviser at det har vært en liten befolkning på rundt 50 familier i det som på Jesu tid var en liten landsby. Mange kristne samfunn har kirker og klostre i byen.
Nasaret ligger i den delen av Palestina som i henhold til FNs delingsplan for Palestina fra 1947 skulle ligge i det arabiskkontrollerte delen av Palestina. Under Den arabisk-israelske krig i 1948, 16. juli 1948, ble Nasaret tatt av IDF. Kommandanten hadde ordre om å deportere alle palestinere, men han nektet. Da en annen offiser skulle til å utføre deportasjonen, ble den avverget i siste liten fordi statsminister David Ben-Gurion hadde omstemt seg av frykt for negativ oppmerksomhet i Vesten hvis akkurat den bibelske byen Nasaret ble tømt for folk.
I 1999 bestemte de palestinske muslimer å bygge en stor moské rett foran Bebudelseskirken. Det skal ha vært en muslimsk gravplass på stedet hvor fetteren til hærfører Saladin ble begravet på 1100-tallet. Planene ble stoppet i 2002 av Israels regjering.
Det bor både kristne og muslimske arabere i Nasaret; men tidligere var det nesten utelukkende en kristen by. Den kristne andelen av befolkningen faller konstant her akkurat som i andre kristne byer i Israel og Midtøsten.
Keri Hilson
Keri Lynn Hilson (født 5. desember 1982 i Atlanta) er en amerikansk sanger og låtskriver. I Norge er hun mest kjent fra låten The Way I Are som hun laget sammen med Timbaland. Men hun er også aktiv på egen hånd, med låter som Energy. Hun har gitt ut albumet In a perfect world, og der synger hun sanger med blant annet Lil Wayne, T-Pain og andre.
Sharyn Hodgson
Sharyn Hodgson (født 25. august 1968 i Sydney, New South Wales) er en australsk skuespiller, best kjent for sin rolle som Carly Lucini (født Morris) i den populære TV-serien Home and Away (1988–1991; 1997; 1998; 2000; 2001 og 2002).
Personlig liv
Hodgson trakk seg tilbake fra rampelyset da hun fødte sitt første barn, og er nå bosatt ved sør-kysten av Australia.
Fylkesvei 8470
Fylkesvei 8470 går mellom Setermoen og Altevatnet i Bardu.
Veien tar av fra E6 ved Setermoen og går sørover langs Barduelva til Innset, og utgjør første del av veien til Altevatnet.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Strekningen Fv8470 ble definert 2019, og består av den tidligere fylkesvei 847, og den tidligere fylkesvei 166 (Troms). Strekningen mellom Setermoen og Innset er primær fylkesvei.
Kaspitiger
Kaspitiger (Panthera tigris virgata) var også kjent som turantiger og persisk tiger, men dette store kattedyret regnes nå som utdødd. Den holdt opprinnelig til så langt vest som Tyrkia og langs sørsiden av Kaspihavet og østover til sentrale strøk i Afghanistan, Turkmenistan og nordover mot Russland og Aralsjøens sydende i Usbekistan, og videre østover inn i Kasakhstan og Mongolia.
Beskrivelse
Kaspitigeren var en stor tiger som lignet på bengaltigeren i sine markeringer og farger, men den hadde lengre og tykkere pels som skal ha lignet mer på sibirtigerens. Underarten døde trolig ut omkring 1970. En studie med mtDNA fra 2009 viser at kaspitigeren var en svært nær slektning av sibirtigeren. Det er derfor framsatt en teori om at kaspitigeren oppsto som følge av sibirtigerens vandringer langs Gansukorridoren (også kjent som Silkeveien), fra øst via Sibir og til områdene rundt Kaspihavet og Aralsjøen i vest. Forslag om å reintrodusere sibirtiger til dette området er alt framsatt.
En fullvoksen kaspitiger veide normalt ca. 170-240 kg og målte ca. 270-295 cm fra snutespiss til halerot. Hunnen er var mindre og veide gjerne ca. 85-135 kg og målte ca. 240-260 cm fra snutespiss til halerot.
Bestanden
De siste dokumenterte observasjonene sies å være fra omkring 1975, da en forsker estimerte bestanden til å være færre enn 100 dyr. Noen hevder imidlertid at den siste kaspitigeren ble fanget i det nordøstre Afghanistan så sent som i 1997, mens andre igjen mener den død ut alt på 1950-tallet.
Fortsatt kommer det inn rapporter om påståtte observasjoner av kaspitigere, bl.a. fra Afghanistan og Turkmenistan, men ekspertene har ikke kunnet verifisere disse så langt. I det siste har det dessuten gått rykter om at det fortsatt kan finnes overlevende kaspitigere i de mest østlige delene av Tyrkia, og i så måte har forskere planlagt å undersøke dette nærmere med det første.
Pål H. Henriksen
Pål Henrik Henriksen (født 11. november 1970) er en norsk forretningsmann. Han er sønn av korrupsjonsdømte Ivar T. Henriksen.
Henriksen er daglig leder og styreleder i VA Drill AS. Pål H. Henriksen er også hovedaksjonær i VA Drill AS mens hans søster, Anne Maren H. Bæverfjord eier 34 % av aksjene.
I 2000 kjøpte Pål H. Henriksen, gjennom VA Drill AS en stor aksjepost i Eilert Støen AS av Walther Holm.
17. januar 2007 tok Økokrim ut tiltale mot Ivar T. Henriksen, Pål H. Henriksen og en innleid slamkjører for grov korrupsjon og grov økonomisk utroskap. Senere ble også entreprenørselskapet PEAB og en annen næringsdrivende tiltalt i samme sak.
Over 50 vitner var stevnet da saken startet for Nedre Romerike tingrett 8. oktober 2007.
Pål H. Henriksen er en av de dømte i vannverkskandalen på Romerike. 14. februar 2008 falt dommen i Nedre Romerike tingrett. Henriksen ble dømt til fire år og seks måneders fengsel for grov korrupsjon og grov økonomisk utroskap. Han ble frifunnet for fem mindre forhold i tiltalen, men må betale erstatning til Nedre Romerike Vannverk med 11 210 116 kroner og betale erstatning til Sentralrenseanlegget RA-2 med 19 479 025 kroner.
Småhubro
Småhubro (Bubo poensis) er en ugle i slekten Bubo.
Lorens Berg
Lorens Berg (født 18. januar 1862 i Kodal i Andebu, død 14. september 1924 i Kristiania) var lærer og lokalhistoriker.
Lorens Berg var gjetergutt, gårdsgutt og sjømann, før han ble lærer i 1881, blant annet på Prestbyen i Kodal fra 1891 til 1899.
Lorens Berg utga i 1905 boka Andebu – en vestfoldbygds historie i 1600-årene, og innledet derved et lokalhistorisk forfatterskap som kom til å bli banebrytende i Norge, bygd på arkivstudier og en sikker, metodisk framstillingsform. I løpet av mindre enn 20 år utga han bygdebøker om Brunlanes, Hedrum, Tjølling, Sandeherred (Sandar), Tjøme, Nøtterøy og Stokke.
Han ble statsstipendiat i 1911.
Lorens Berg døde i Kristiania 14. september 1924. Han ble begravet på Kodal kirkegård 19. september 1924, hvor det er reist et minnesmerke ved graven. I 1952 ble det ved Prestbyen i Kodal avduket en statue av Lorens Berg laget av Hans Holmen.
I 2008 ble det etablert en lokalhistorisk stiftelse i Andebu som fikk navn etter Lorens Berg.
Charles Courant
Charles Courant (født 14. april 1896, død 26. juni 1982) var en sveitsisk bryter som deltok i de olympiske leker i 1920 i Antwerpen og 1924 i  Paris.
Courant vant en olympisk sølvmedalje i bryting under Sommer-OL 1920 i Antwerpen. Han kom på andreplass i den nest tyngste vektklassen, lett tungvekt opp til 82,5 kg, i fristil. I finalen tapte han mot svenske Anders Larsson. Det var tretten brytere fra åtte nasjoner i denne vektklassen, som ble avviklet i perioden 25. til 27. august.
Fire år senere, under OL 1924 i Paris ble han nummer tre i bryting fristil i lett tungvekt.
Andrej Lugovoj
Andrej Konstantinovitsj Lugovoj (russisk Андрей Константинович Луговой, født 19. september 1966) er en tidligere KGB-agent, som er etterlyst av britisk politi for å være mistenkt i drapet på Aleksandr Litvinenko.
Gravitasjonskonstanten
Gravitasjonskonstanten er en konstant i fysikken som opptrer i Newtons gravitasjonslov. Denne loven sier at den tiltrekkende tyngdekraften mellom to legemer er proporsjonal med produktet av deres masser og omvendt proporsjonal med kvadratet av avstanden mellom dem
Trinidad og Tobagos flagg
Trinidad og Tobagos flagg er rødt med et svart diagonalbånd med en smal hvit stripe på hver side. Flagget ble offisielt den 8. juni 1962.
Gravitasjonskonstanten
Proporsjonalitetsfaktoren G er gravitasjonskonstanten. Den greske bokstaven γ (gamma) blir noen ganger brukt som symbol for denne, men stadig sjeldnere.
Trinidad og Tobagos flagg
Det røde symboliserer landets og befolkningens vitalitet, men også solens varme og energi. Det hvite representerer havet som omkranser øyene samt nasjonens strevende etter renhet og likestilling og det svarte symboliserer folkets enighet og energi samt landets rikdom.
Gravitasjonskonstanten
Gravitasjonskonstanten er vanskelig å måle nøyaktig. Den anbefalte verdien er ifølge National Institute of Standards and Technology:
Måling av gravitasjonskonstanten
Henry Cavendish gjennomførte i 1798 en rekke målinger som senere er kjent som Cavendish-eksperimentet. Cavendish forsøkte via målinger å bestemme Jordens tetthet. Selv regnet han aldri ut noen verdi for gravitasjonskonstanten, men den lar seg enkelt beregne ut fra Cavendish' resultater. Metoden som ble utviklet har senere dannet grunnlag for alle målinger av gravitasjonskonstanten og Cavendish tilskrives ofte, noe feilaktig, æren for å være den som bestemte den for første gang.
Trinidad og Tobagos flagg
Tidligere flagg
Før Trinidad og Tobago ble en selvstendig stat i 1962 brukte de et blått koloniflagg med det britiske flagget i det venstre hjørnet og et rundt bilde med en seilskute i en havn foran et fjell.
Ytre Stavanger prosti
Ytre Stavanger prosti er et tjenestedistrikt i Stavanger bispedømme i Den norske kirke. Prosten har sete i Madlamark menighet. Prostiet ble opprettet 1. januar 2006, da 5 sokn fra Tungenes prosti (Madlamark, Hafrsfjord, Sunde, Tasta og Vardeneset) og 3 sokn fra Stavanger domprosti (Hinna, Hillevåg og Gausel) ble slått sammen til et nytt prosti. I denne prosessen ble også gamle Karmsund prosti delt i nye Haugesund og Karmøy prosti. Nåværende prost i Ytre Stavanger prosti er Tor Magne Nesvik. Tidligere prost er Stefan Emmerhof og Sigfred Sørensen. Prostiet er inndelt i sokn. Soknet er grunnenheten i Den norske kirke. De som arbeider i kirken er enten tilsatt av soknet gjennom kirkelig fellesråd, eller de er tilsatt i prostiet. De fleste prestene er ansatt i prostiet, og har sin tjeneste knyttet til et eller flere sokn.
Vinterliguster
Vinterliguster (Ligustrum ovalifolium) er en plante i oljetrefamilien.
Den er en halvveis eviggrønn busk som blir to–tre meter høy. Veksten er opprett med tette grener. Bladene blir opptil sju cm lange med glinsende overside og lysere underside; de er bredere og større enn hos slektningen liguster. Blomstene er hvite, dufter og sitter i tette kjegleformede blomsterstander.
Vinterliguster vokser vilt i Japan og Korea. Den er mye brukt som hageplante, og det finnes kultivarer med hvite eller gule blader. Arten finnes forvillet i Norge, og i Fremmedartslista 2018 er den vurdert til lav risiko på grunn av begrenset invasjonspotensial og ingen kjent økologisk effekt.
Rainer Eppelmann
Rainer Eppelmann (født 12. februar 1943 i Berlin) er en tysk protestantisk prest, tidligere DDR-opposisjonell og CDU-politiker.
Bakgrunn
Rainer Eppelmann vokste opp i Berlin. I hans barndom var byen ennå ikke fullstendig delt, og han gikk på skole i Vest-Berlin. På grunn av byggingen av Berlinmuren ble imidlertid skolegangen der avbrutt. Han utdannet seg til murer mellom 1962 og 1965. I 1966 nektet han å tjenestegjøre i kommunistregimets væpnede styrker og nektet å sverge troskap til kommunistregimet. Han ble da dømt til åtte måneders fengsel av kommunistregimet for «Befehlsverweigerung».
Senere studerte han teologi ved den teologiske høyskolen «Paulinum» i Berlin, og avla i 1974 den første og andre teologiske eksamen. Han virket så som protestantisk prest i en samaritanermenighet i Berlin-bydelen Friedrichshain.
Opposisjon i Øst-Tyskland
Eppelmann engasjerte seg tidlig i opposisjonen mot kommunistregimet. På 1980-tallet tok han seg av ungdommer som var i en vanskelig situasjon. Fra hele DDR kom det ungdommer for å delta på hans bluesmesser. Sammen med Thomas Welz stod han bak distribusjon av tekster og tidsskrifter, noe som dels måtte skje i hemmelighet, dels var tolerert av myndighetene for «indrekirkelig bruk».
På 1980-tallet planla likevel medarbeidere i Stasi å myrde den opposisjonelle presten, men planene ble stoppet av de overordnede.
Politiker i øst og i det samlede Tyskland
I 1989 deltok han i grunnleggelsen av Demokratischer Aufbruch, og ble senere valgt til partiets leder. I 1990 deltok han i rundebordssamtalene, og ved det frie valget 18. mars 1990 ble han innvalgt i Folkekammeret i DDR. Han ble i 1990 først utnevnt til minister uten portefølje i Hans Modrows regjering, da Modrow tok inn noen representanter for demokratibevegelsen i regjeringen. Etter Folkekammervalget ble han minister for nedrustning og forsvar i regjeringen de Maizière. I august 1990 fusjonerte Demokratischer Aufbruch med CDU, og han ble medlem av dette partiet. Han var leder av CDUs arbeidstagerorganisasjon CDA fra 1994 til 2001. Han var medlem av CDUs presidium fra 1994 til 1998.
Eppelmann ble innvalgt i Forbundsdagen for CDU ved det første fellestyske valget 2. desember 1990 og satt i Forbundsdagen til han ikke lenger stilte til valg i 2005. Han var innvalgt som direktekandidat for valgkrets 277 i Brandenburg. I Forbundsdagen var han leder for de to enquête-kommisjonene for bearbeidelse av SED-diktaturet.
Rainer Eppelmann er gift og har fem barn.
Giuseppe Ravano
Giuseppe Ravano (født 5. februar 1943 i Rapallo) italiensk rytter som deltok i de olympiske leker 1964 i Tokyo. Ravano ble olympisk mester i hestesport under OL-1964 i Tokyo. Han var med på det Italienske laget som vant lagkonkurransen i feltritt foran USA og Tyskland. Gull-laget besto av Mauro Checcoli på hesten «Surbean», Ravano på «Royal Love» og Paolo Angioni på «King».
Sveits under Sommer-OL 1948
Sveits under Sommer-OL 1948. 182 sportsutøvere fra Sveits deltok i Sommer-OL 1948 i London. Sveits kom på niendeplass på den uoffisielle medaljestatistikken med fem gull-, ti sølv- og fem bronsemedaljer.
Australias Grand Prix 2002
Australias Grand Prix 2002 var et Formel 1-løp arrangert 1. – 3. mars 2002 på Melbourne Grand Prix Circuit i Australia. Det var det første løpet i Formel 1-sesongen 2002.
Løpet
Noter til tabellen:
Autumnsong
«Autumnsong» er sang av den walisiske rockegruppa Manic Street Preachers og den andre singlen fra albumet «Send Away The Tigers». Sangen ble lansert 23. juli 2007.
På lik linje med alt Send Away the Tigers-relatert materiell er forsidefotoet tatt fra fotoboken Monika Monster Future First Woman On Mars av Valerie Philips.
To musikkvideoer ble laget for sangen. Versjonen laget for promotering på tv, laget på oppdrag av plateselskapet, viser ungdommer i forskjellige hverdagslige situasjoner mens tekstutdrag fra sangen glir over skjermen. Den alternative versjonen, laget på oppdrag av bandet selv etter å ha blitt skuffet over plateselskapets versjon, viser jentene på forsidefotoet til albumet Send Away the Tigers mens de mimer til sangen.
Paolo Angioni
Paolo Angioni (født 22. januar 1938 i Cagliari) var en italiensk rytter som deltok i de olympiske leker 1964 i Tokyo.
Angioni ble olympisk mester i hestesport under OL-1964 i Tokyo. Han var med på det Italienske laget som vant lagkonkurransen i feltritt foran USA og Tyskland. Gull-laget besto av Mauro Checcoli på hesten «Surbean», Giuseppe Ravano på «Royal Love» og Angioni på «King».
Valdez oljeterminal
Valdez oljeterminal er en havn som håndterer olje i Valdez i Alaska, i den sørlige enden av Alaska oljerørledning. Den ble kjøpt av British Petroleum i 1969, fra Chugach, for $1. Enkelte innbyggere hevder at dette var en illegal handel. Terminalen var lastested for Exxon Valdez like før Exxon Valdez-forliset.
WonderSwan Color
WonderSwan Color er en håndholdt spillkonsoll utgitt av Bandai 30. desember 2000 i Japan. Den var en moderat suksess.
Magnetohale
En magnetisk hale eller magnetohale blir dannet av trykk fra solvinden på en planets magnetosfære. Magnetohalen kan strekkes store avstander unna sin opprinnelige planet. Jordens magnetiske halen strekker seg minst 200 jordradier i motsatt retning av solen, godt forbi månens bane på rundt 60 jordradier, mens Jupiters magnetiske hale strekker seg forbi Saturns bane.
Den utvidede magnetohalen kommer fra energi lagret i planetens magnetfelt. Til tider frigjøres denne energien og magnetfeltet blir midlertidig mer dipolaktig. Når det gjør det går den lagrede energien til energiplasma fanget i det involverte magnetfeltets linjer. Noe av det plasmaet er drevet bakover og inn i en fjern solvind.
WonderSwan Color
Den er den andre av Wonderswan-konsollene og den største forskjellen i forhold til den originale WonderSwan er at den har fargeskjerm. Den har også 64 KB RAM og den er kompatibel med spillene til WonderSwan.
Før utgivelsen av WonderSwan, hadde Nintendo så å si monopol på håndholdte spillkonsoller i Japan. Etter utgivelsen av WonderSwan Color, tok Bandai over 8% av markedet delvis på grunn av at den kostet bare ¥6800, eller cirka 535 kr.
En annen grunn til WonderSwans suksess i Japan var at Bandai klarte å få til en avtale med Squaresoft som førte til at Square ga ut flere av Final Fantasy-spillene eksklusivt til WonderSwan Color med oppdatert grafikk og andre endringer. På grunn av Game Boy Advances popularitet og at Squaresoft og Nintendo ble forsonet, tapte konsollen og oppfølgeren Swan Crystal raskt konkurransefordelen.
Walworth County (Wisconsin)
Walworth County er et fylke i den amerikanske delstaten Wisconsin. Det ligger sørøst i staten og grenser mot Waukesha County i nordøst, Racine County og Kenosha County i øst, Rock County i vest og mot Jefferson County i nordvest. Det har også grense mot delstaten Illinois i sør.
Fylket har fått sitt navn etter dommeren Reuben Hyde Walworth.
Värmlandstoget
Värmlandstoget er et norsk felttog i januar 1225 foretatt av kong Håkon Håkonsson mot värmlendingene som hadde gitt sin støtte og ly til de norske opprørerne kjent som ribbungene. Sigurd Ribbung ledet ribbungene fra sensommeren til høsten 1224 og startet et nytt opprør. Ribbungene tok seg inn i Romerike fra Värmland. Håkons felttog inn i Sverige ble resultatsløst og gav nye tilbakeslag.